ᱯᱩᱞᱳᱢᱤ ᱜᱷᱚᱛᱚᱠ

ᱯᱩᱞᱳᱢᱤ ᱜᱷᱚᱛᱚᱠ ( ᱡᱟᱱᱟᱢ ᱓ ᱡᱟᱱᱩᱣᱟᱨᱤ ᱑᱙᱘᱓) ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱢᱤᱫ ᱴᱮᱵᱩᱞ ᱴᱮᱱᱤᱥ ᱠᱷᱮᱞᱚᱸᱰᱤᱭᱟ. ᱩᱱᱤ ᱫᱚ ᱯᱮᱭᱟ ᱡᱩᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ (᱑᱙᱙᱖, ᱑᱙᱙᱘ ᱟᱨ ᱑᱙᱙᱙) ᱥᱟᱶᱛᱮ ᱑᱙᱙᱘ ᱠᱷᱚᱱ ᱒᱐᱑᱖ ᱫᱷᱟᱹᱵᱤᱡ ᱗ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱦᱚᱸᱭ ᱡᱤᱛᱠᱟᱹᱨ ᱞᱮᱱᱟ ᱾ ᱑᱙᱙᱘ ᱨᱮ ᱩᱱᱤ ᱫᱚ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱟᱨ ᱡᱩᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱵᱟᱱᱟᱨ ᱡᱤᱛᱠᱟᱹᱨ ᱞᱮᱱᱟᱭ ᱾ ᱯᱩᱞᱳᱢᱤ ᱫᱚ ᱒᱐᱐᱖ ᱥᱮᱨᱢᱟ ᱨᱮ ᱢᱮᱞᱵᱚᱨᱱ ᱨᱮ ᱠᱚᱢᱚᱱᱣᱮᱞᱛᱷ ᱠᱷᱮᱞ ᱨᱮ ᱟᱨ ᱒᱐᱐᱐ ᱠᱷᱚᱱ ᱒᱐᱐᱘ ᱥᱮᱨᱢᱟ ᱨᱮ ᱠᱚᱢᱚᱱᱣᱮᱞᱛᱷ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱖ ᱵᱚᱪᱷᱚᱨ ᱩᱢᱮᱨ ᱨᱮ ᱥᱤᱰᱱᱤ ᱚᱞᱚᱢᱯᱤᱠ ᱨᱮᱭ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾ ᱒᱐᱐᱗ ᱥᱟᱞᱮ ᱨᱮ ᱤᱱᱰᱤᱭᱟᱱ ᱚᱯᱮᱱ ᱯᱷᱟᱭᱱᱟᱞ ᱨᱮ ᱦᱚᱸᱭ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱙᱒ ᱥᱟᱞᱮ ᱨᱮ ᱠᱷᱮᱞ ᱮ ᱮᱛᱚᱦᱚᱵ ᱞᱮᱫ-ᱟ ᱟᱨ ᱚᱱᱟ ᱛᱟᱭᱚᱢ ᱛᱮᱜᱮ ᱥᱮᱪᱮᱫ ᱪᱮᱛᱟᱱ ᱨᱮᱭ ᱥᱮᱱ ᱮᱱᱟ ᱾

ᱯᱩᱞᱳᱢᱤ ᱫᱚ ᱒᱐᱑᱘ ᱥᱮᱨᱢᱟ ᱨᱮ ᱤᱱᱰᱤᱭᱟᱱ ᱴᱮᱵᱽᱞ ᱴᱮᱱᱤᱥ ᱯᱷᱮᱰᱮᱨᱮᱥᱚᱱ (ITF) ᱦᱚᱛᱮᱛᱮ ᱒᱒ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫ-ᱟ ᱾

ᱡᱤᱭᱚᱱ
ᱯᱩᱞᱳᱢᱤ ᱜᱷᱚᱛᱚᱠ ᱫᱚ ᱓ ᱡᱟᱱᱩᱣᱟᱨᱤ ᱑᱙᱘᱓ ᱥᱟᱞᱮᱨᱮ ᱠᱚᱞᱠᱟᱛᱟ, ᱯᱚᱪᱷᱤᱢ ᱵᱟᱝᱞᱟ, ᱥᱤᱧᱚᱛ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱥᱩᱵᱷᱟᱥ ᱪᱚᱸᱫᱽᱨᱚ ᱜᱷᱟᱴᱚᱠ ᱟᱜ ᱠᱩᱲᱤ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱟᱜ ᱡᱤᱭᱚᱱ ᱡᱚᱛᱚ ᱚᱠᱛᱚ ᱨᱮ ᱜᱮ ᱥᱚᱦᱚᱫ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱴᱚᱵᱚᱞ ᱴᱮᱱᱤᱥ ᱠᱷᱮᱞ ᱵᱟᱵᱚᱫ ᱛᱮ ᱪᱤᱛᱟᱹᱨ ᱵᱮᱱᱟᱣ ᱨᱮ ᱦᱚᱸ ᱫᱟᱣ ᱮ ᱧᱟᱢᱟ ᱾ ᱩᱱᱤ ᱫᱚ ᱙ ᱥᱮᱨᱢᱟ ᱩᱢᱮᱨ ᱨᱮ ᱴᱮᱵᱩᱞ ᱴᱮᱱᱤᱥ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫ-ᱟ ᱾

ᱯᱩᱞᱳᱢᱤ ᱫᱚ ᱱᱟᱣᱟ ᱱᱟᱞᱟᱱᱫᱟ ᱦᱟᱭ ᱥᱠᱩᱞ ᱨᱮᱭ ᱯᱟᱲᱦᱟᱣ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱡᱳᱜᱟᱢᱚᱭᱟ ᱫᱮᱵᱤ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣ ᱞᱮᱱᱟ ᱾ ᱒᱐᱑᱐ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱛᱟᱭᱚᱢ ᱩᱱᱤ ᱫᱚ ᱥᱩᱢᱤ ᱫᱤᱯ ᱨᱚᱭ ᱥᱟᱶᱮ ᱵᱟᱯᱞᱟ ᱮᱱᱟ, ᱡᱟᱦᱟᱸᱭ ᱫᱚ ᱯᱨᱚᱯᱷᱮᱥᱚᱱᱟᱞ ᱴᱮᱱᱤᱥ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾

ᱠᱮᱨᱤᱭᱚᱨ
᱑᱙᱙᱒ ᱥᱮᱨᱢᱟ ᱨᱮ ᱙ ᱥᱮᱨᱢᱟ ᱩᱢᱮᱨ ᱨᱮ ᱟᱡᱟᱜ ᱴᱮᱵᱩᱞ ᱴᱮᱱᱤᱥ ᱡᱤᱭᱚᱱ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱴᱚᱞᱞᱤᱜᱩᱸᱡᱽ ᱵᱚᱭᱥᱚᱠᱷᱤ ᱥᱚᱝᱜᱷᱟ ᱨᱮ ᱜᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱫᱚ ᱑᱖ ᱵᱚᱪᱷᱚᱨ ᱩᱢᱮᱨ ᱨᱮ ᱳᱞᱤᱢᱯᱤᱠ ᱠᱷᱮᱞ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱫᱚ ᱥᱚᱨᱚᱛ ᱠᱚᱢᱚᱞ ᱟᱨ ᱚᱸᱠᱤᱛᱟ ᱫᱟᱥ ᱥᱟᱶ ᱟᱭᱢᱟ ᱠᱷᱮᱞ ᱠᱚ ᱠᱷᱮᱞ ᱞᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱤᱱᱟᱹ ᱫᱚ ᱴᱚᱯ ᱒ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱾ 

ᱩᱱᱤ ᱫᱚ ᱮᱥᱤᱭᱟᱱ ᱴᱮᱵᱩᱞ ᱴᱮᱱᱤᱥ 
ᱪᱟᱢᱯᱤᱭᱟᱱᱥᱤᱯ, ᱠᱚᱨᱤᱭᱟ ᱨᱮ; ᱨᱟᱥᱤᱭᱟ ᱚᱯᱮᱱ ᱨᱮ; ᱡᱟᱯᱟᱱ ᱨᱮ ᱴᱳᱭᱳᱴᱟ ᱠᱚᱯ ᱨᱮ; ᱡᱟᱨᱢᱟᱱᱤ ᱟᱨ ᱯᱳᱞᱤᱥ ᱚᱯᱮᱱ ᱨᱮ; ᱒᱐᱐᱖ ᱨᱮ ᱫᱳᱦᱟ ᱟᱨ ᱪᱤᱞᱤ ᱚᱯᱮᱱ ᱨᱮ ᱑᱕ ᱟᱱᱟᱜ ᱮᱥᱤᱭᱟᱱ ᱠᱷᱮᱞ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱒᱐᱐᱗ ᱨᱮ, ᱩᱱᱤ ᱫᱚ ᱠᱨᱳᱭᱮᱥᱤᱭᱟ ᱨᱮ ᱣᱟᱨᱞᱰ ᱴᱮᱵᱩᱞ ᱴᱮᱱᱤᱥ ᱪᱟᱢᱯᱤᱭᱟᱱᱥᱤᱯ ᱨᱮ, ᱵᱷᱤᱭᱮᱛᱱᱟᱢ ᱨᱮ ᱜᱳᱞᱰᱮᱱ ᱨᱟᱠᱮᱴ ᱪᱟᱢᱯᱤᱭᱟᱱᱥᱤᱯ ᱟᱨ ᱤᱱᱫᱳᱱᱮᱥᱤᱭᱟ ᱨᱮ ᱤᱱᱴᱚᱨᱱᱮᱥᱱᱟᱞ ᱚᱯᱮᱱ ᱴᱩᱨᱱᱟᱢᱮᱱᱴ ᱨᱮᱭ ᱠᱷᱮᱞ ᱞᱮᱫ-ᱟ ᱾ ᱱᱚᱶᱟ ᱥᱮᱨᱢᱟ ᱨᱮ ᱩᱱᱤ ᱚᱥᱴᱨᱤᱭᱟ, ᱯᱷᱨᱟᱱᱥ ᱟᱨ ᱡᱟᱨᱢᱟᱱᱤ ᱚᱯᱮᱱ ᱨᱮ ᱫᱤᱥᱚᱢ ᱨᱤᱱᱤᱡ ᱠᱷᱮᱞᱚᱸᱰᱤᱭᱟ. ᱒᱐᱑᱐ ᱨᱮ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱥᱤᱞᱵᱷᱚᱨ ᱢᱮᱰᱟᱞ ᱮ ᱟᱢᱮᱴ ᱞᱮᱫ-ᱟ ᱾ ᱩᱱᱤ ᱫᱚ ᱒᱐᱑᱒ ᱮᱥᱤᱭᱟᱱ ᱜᱮᱢᱥ ᱨᱮ ᱴᱮᱵᱩᱞ ᱴᱮᱱᱤᱥ ᱠᱳᱣᱟᱨᱴᱟᱨᱯᱷᱟᱭᱱᱟᱞ ᱨᱮᱭ ᱦᱮᱡ ᱞᱮᱱᱟ ᱾ ᱒᱐᱑᱒ ᱚᱞᱤᱢᱯᱤᱠ ᱨᱮ ᱦᱚᱸ ᱟᱡᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾

ᱱᱤᱛᱚᱜ ᱒᱐᱑᱔ ᱨᱮ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮ ᱟᱱᱠᱤᱛᱟ ᱫᱟᱥ ᱥᱟᱶ ᱮᱥᱤᱭᱟᱱ ᱜᱮᱢᱥ ᱨᱮ ᱦᱚᱸᱭ ᱠᱷᱮᱞ ᱟᱠᱟᱫᱟ ᱟᱨ ᱡᱤᱛᱠᱟᱹᱨ ᱦᱚᱸᱭ ᱟᱢᱮᱴ ᱟᱠᱟᱫᱟ ᱾ ᱱᱚᱶᱟ ᱦᱮᱯᱨᱟᱣ ᱨᱮ ᱩᱱᱤ ᱫᱚ ᱥᱚᱨᱚᱛᱷ ᱠᱚᱢᱚᱞ ᱥᱟᱶ ᱢᱤᱠᱥᱰᱚᱵᱮᱞ ᱦᱚᱸᱭ ᱠᱷᱮᱞ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱩᱱᱤ ᱫᱚ ᱵᱟᱭ ᱫᱟᱲᱮ ᱞᱮᱱᱟ ᱾ ᱟᱡᱟᱜ ᱴᱟᱞᱮᱱᱴ ᱞᱟᱹᱜᱤᱫ ᱟᱡᱟᱜ ᱮᱱᱮᱡ ᱫᱚ ᱟᱹᱰᱤ ᱢᱟᱨᱟᱝ ᱠᱟᱱᱟ ᱾ ᱑᱙᱙᱘ ᱠᱷᱚᱱ ᱒᱐᱐᱗ ᱫᱷᱟᱹᱵᱤᱡ ᱟᱡᱟᱜ ᱧᱩᱛᱩᱢ ᱨᱮ ᱯᱮᱭᱟ ᱡᱩᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱟᱨ ᱯᱮᱭᱟ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱢᱮᱱᱟᱜᱼᱟ ᱾

ᱱᱤᱛᱚᱜ ᱯᱩᱞᱳᱢᱤ ᱫᱚ ᱵᱷᱟᱨᱚᱛ ᱯᱮᱴᱨᱚᱞᱤᱭᱚᱢ ᱨᱮ ᱟᱥᱤᱥᱴᱮᱱᱴ ᱢᱮᱱᱮᱡᱟᱨ, ᱥᱯᱳᱴᱥ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤ ᱫᱚ PSPB ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ ᱾

ᱯᱩᱨᱟᱹᱣ ᱟᱨ ᱥᱟᱨᱦᱟᱣ
ᱠᱚᱢᱚᱱᱣᱮᱞᱛᱷ ᱒᱐᱐᱖ (ᱵᱨᱳᱸᱡᱽ)
ᱠᱩᱲᱤ ᱦᱚᱯᱚᱱ ᱴᱤᱢ, ᱥᱟᱯᱷ ᱠᱷᱮᱞ, ᱒᱐᱐᱖ (ᱜᱳᱞᱰ)
ᱠᱩᱲᱤ ᱜᱟᱛᱮ, SAF ᱠᱷᱮᱞ, ᱒᱐᱐᱖ (ᱜᱳᱞᱰ)
ᱠᱩᱲᱤ ᱜᱟᱛᱮ, US Open, ᱒᱐᱐᱖ (ᱥᱤᱞᱵᱟᱨ)
ᱠᱚᱢᱚᱱᱣᱮᱞᱛᱷ ᱪᱟᱢᱯᱤᱭᱟᱱᱥᱤᱯ, ᱒᱐᱐᱗ (ᱵᱨᱳᱸᱡᱽ)
ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ, ᱒᱐᱐᱕ (ᱵᱨᱳᱸᱡᱽ)
"ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ, ᱒᱐᱐᱖ (ᱜᱳᱞᱰ)
ᱠᱩᱲᱤ ᱥᱤᱝᱜᱚᱞ, ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ, ᱒᱐᱐᱖ (ᱥᱤᱞᱵᱷᱚᱨ)
ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ, ᱒᱐᱐᱗ (ᱜᱳᱞᱰ)
ᱠᱩᱲᱤ ᱠᱚᱣᱟᱜ ᱥᱤᱝᱜᱚᱞ, ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ, ᱒᱐᱐᱗ (ᱜᱳᱞᱰ)
ᱠᱚᱢᱚᱱᱣᱮᱞᱛᱷ ᱒᱐᱑᱐ (ᱥᱤᱞᱵᱷᱚᱨ)
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 TTFI Profile
 Interview: Mixed Doubles The Telegraph, Kolkata